b'\n_START_ARTICLE_\nZastava Kosova\n_START_PARAGRAPH_\nZastava Kosova je uradna zastava Republike Kosova, ki jo je kosovski parlament sprejel 17. februarja 2008 hkrati z razglasitvijo neodvisnosti. Na zastavi je na modrem ozadju upodobljenih \xc5\xa1est belih zvezd, ki so nanizane v obliki loka nad zlatim obrisom ozemlja Kosova. Zvezde predstavljajo narodnostne skupine, ki \xc5\xbeivijo na Kosovu: Albance, Bo\xc5\xa1njake, Rome, Srbe, Turke ter ena zvezda za ostale manj\xc5\xa1ine. _NEWLINE_Zastava temelji na enem od predlogov, ki je prispel na nate\xc4\x8daj. Nate\xc4\x8daj je objavil parlament ter zahteval, naj zastava predstavlja vse prebivalce Kosova._NEWLINE_\xc5\xa0tevilne dr\xc5\xbeave, kot so Srbija, Rusija in Kitajska, ne priznavajo kosovske dr\xc5\xbeave in kosovske zastave.'